Transport públic per a la visita del papa Benet XVI a Barcelona
Invitat el Dt Nov 02, 2010 7:16 pm
TMB recomana el metro per desplaçar-se per la ciutat i també per presenciar el recorregut del Pontífex, diumenge 7 al matí.
http://www.tmb.cat/ca_ES/siterelated/noticies/noticia.jsp?id=993&idioma=C
http://www.tmb.cat/common/premsa/MuestraHTML.jsp?file=/informacion_corporativa/datosNoticiasPrensa/docsNotes/Papa1.html (més informació)
Amb motiu de la visita del papa Benet XVI a Barcelona, el cap de setmana del 6 i el 7 de novembre, es produiran necessitats de mobilitat excepcionals a les quals Transports Metropolitans de Barcelona (TMB) respondrà amb un dispositiu també especial. Les mesures de seguretat al llarg del recorregut del Pontífex, així com la previsible afluència massiva de persones, fan aconsellable utilitzar el transport subterrani, en especial el metro, per desplaçar-se per la ciutat el dia 7 al matí.
Per acollir una demanda de viatgers que s’espera elevada, la xarxa de metro de TMB funcionarà diumenge amb l’oferta habitual dels dies feiners (135 trens circulant simultàniament, intervals d’uns 3 minuts). Igualment, es desplegaran empleats, efectius de seguretat i mesures tècniques per regular els fluxos de passatge a les estacions d’enllaç i a les més pròximes al recorregut papal (detalls sobre el programa de la visita al web de l’organització: www.papabarcelona2010.cat).
A més a més, els preparatius i les disposicions de seguretat i prevenció aplicades a les diverses etapes de la visita tindran afectacions a les xarxes de transport públic el 7 de novembre, i en menor mesura la vigília.
· A partir del moment que es talli el carrer Marina entre València i Còrsega, les línies de bus 10 i 19 es desviaran en sentit ascendent pels carrers València, Cartagena, Provença i Padilla.
· A mitjanit es tancaran les estacions de metro de Sagrada Família de les línies 2 i 5 i l’enllaç entre les dues línies. Els trens continuaran circulant normalment tota la nit, sense parar en aquesta estació. El transbordament es podrà fer a través de les línies 1 (La Sagrera - Universitat), 3 (Sants Estació - Paral·lel -Passeig de Gràcia) i 4 (Verdaguer - Passeig de Gràcia).
Diumenge 7 al matí
· Continuaran tancades les estacions de metro Sagrada Família L2 i L5. Per anar a l’acte de dedicació del temple de la Sagrada Família es podran fer servir les estacions pròximes de Verdaguer i Sant Pau / Dos de Maig, de la L5, i la d’Encants, de la L2.
· Per presenciar els recorreguts d’anada i tornada del Papa entre l’Arquebisbat i la Sagrada Família, es recomana fer servir el metro (vegeu el plànol). En funció de l’afluència de persones, i d’acord amb les autoritats de seguretat ciutadana, en aquestes estacions es podran aplicar mesures de regulació dels fluxos de passatge per prevenir situacions de risc.
· Les restriccions del trànsit de superfície al voltant de la Sagrada Família obligaran a desviar les línies d’autobús que circulen per l’eix València / Mallorca (19, 33, 34, 43, 44, 50 i 51), que passaran per Indústria / Pare Claret fins que es normalitzi la situació. Pel que fa a la línia 10, es desviarà per Merdiana, Glòries i Independència / Dos de Maig.
· Les restriccions de trànsit a la via Laietana, per la proximitat amb l’Arquebisbat, obligaran a desviar les línies de bus 17, 19, 40, 45 i 120).
· Als carrers i avingudes que travessen el recorregut papal s’hi aplicaran talls de trànsit quan passi la comitiva, que poden afectar les línies de bus que circulen per la ronda de Sant Pere, Trafalgar, Gran Via, Claris, Llúria, Bruc i passeig de Sant Joan. Són les línies 6, 7, 16, 17, 22, 28, 39, 40, 41, 42, 47, 54, 55, 56, 62, 66, 120 i 141.
Diumenge 7 a la tarda
· Es reobriran les estacions de Sagrada Família de les línies 2 i 5, i el passadís de connexió, quan els responsables de seguretat ciutadana ho autoritzin (previsiblement a primera hora de la tarda).
· El dispositiu al voltant de la visita del Papa a l’Obra Beneficosocial del Nen Déu, a la confluència de la ronda del Guinardó amb el passeig de Maragall, obligarà a tancar els accessos a l’estació de metro de Maragall de la línia 4, aproximadament entre les 15 i les 18 hores. L’entrada i sortida de l’estació es farà a través dels accessos de la línia 5 situats a la cruïlla del passeig Maragall i l’avinguda de Borbó.
· Pel mateix motiu, es desviaran les línies de bus que travessen el sector Maragall - Borbó - Ramon Albó - Mare de Déu de Montserrat: 19, 31, 32, 45, 47, 50, 51, 74 i 117.
Al llarg del mateix dia 7, i segons la situació de cada moment, les autoritats poden prendre decisions que modifiquin la previsió de disponibilitat de serveis de transport. Per això es recomana atendre les informacions de la megafonia del metro i seguir en tot moment les indicacions dels empleats de TMB.